LIDL tneħħi s-simboli Nsara minn għadd ta' prodotti biex tibqa' newtrali minn aspett reliġjuż. Is-salib li kien fir-ritratt oriġinali tal-Knisja ta' Anastasis f'Santorini tneħħa mill-prodotti Griegi tad-ditta Eridanous. Dan qajjem reazzjoni minn ħafna nies fuq il-paġna tal-Facebook tal-LIDL tar-Renju Unit. Ħafna kienu dawk li ma qablux mad-deċiżjoni tal-LIDL li tneħħi dan is-salib. "Bħala Nisrani nħossni mweġġa', iddiskriminat, urtat u ddiżappuntat b'din l-azzjoni," stqarr klijent tal-LIDL fuq Facebook. Jidher li s-simbolu Nisrani wkoll tneħħa minn fuq dawn il-prodotti li jinsabu fil-LIDL ta' Malta. Inti taqbel li kellu jitneħħa dan is-salib? Ikkummenta hawn taħt.
Għalfejn neħħew is-salib?